Este bine să comunicăm cu bebeluşul din raţiunile expuse mai sus. În ceea ce priveşte limbajul verbal, trebuie sa vorbim normal şi corect, utilizarea diminutivelor, a vorbirii pocite, a unui limbaj sărac în cuvinte nu vor face decat să ducă la o vorbire deficitară a copilului când va creşte. În ceea ce priveşte limbajul nonverbal, de exemplu, este indicat să folosim cât mai multe tonalităţi şi expresii emoţionale când ne jucăm cu cel mic.